pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.สำรวจผลกระทบสถานบริการจากแผ่นดินไหวที่ลาว ทุกแห่งเปิดบริการปกติ
วันพฤหัสบดีที่ 21 พฤศจิกายน 2562
สธ.สํารวจผลกระทบสถานบริการจากแผ่นดินไหวที่ลาว ทุกแห่งเปิดบริการปกติ
กระทรวงสาธารณสุข สํารวจความเสียหายสถานบริการจากแผ่นดินไหวที่ประเทศลาว เบื้องต้นได้รับรายงาน 3 แห่งได้รับผลกระทบเล็กน้อย ไม่กระทบโครงสร้างและระบบบริการผู้ป่วย ทุกแห่งเปิดให้บริการได้ปกติ
กระทรวงสาธารณสุข สํารวจความเสียหายสถานบริการจากแผ่นดินไหวที่ประเทศลาว เบื้องต้นได้รับรายงาน 3 แห่งได้รับผลกระทบเล็กน้อย ไม่กระทบโครงสร้างและระบบบริการผู้ป่วย ทุกแห่งเปิดให้บริการได้ปกติ
วันนี้ (21 พฤศจิกายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์เกี่ยวกับกรณีแผ่นดินไหวที่ประเทศลาวเมื่อช่วงเช้า และมีอาฟเตอร์ช็อคต่อเนื่อง ว่า ได้ให้สํานักงานสาธารณสุขจังหวัดในภาคเหนือและภาคตะวันออกเฉียงเหนือที่ได้รับผลกระทบจากแผ่นดินไหว ได้แก่ จังหวัดน่าน พะเยา เชียงใหม่ เชียงราย ลําปาง พิษณุโลก เลย ขอนแก่น อุดรธานี บึงกาฬ หนองคาย ประเมินผลกระทบต่อสถานบริการสาธารณสุข 5 ด้าน ได้แก่ อาคารสถานที่ ระบบออกซิเจน ระบบไฟฟ้าและไฟฟ้าสํารอง ระบบสาธารณูปโภค และ ผลกระทบต่อผู้ป่วยและเจ้าหน้าที่
นายแพทย์สุขุมกล่าวต่อว่า เบื้องต้นได้รับรายงานจากโรงพยาบาลว่า ผู้ป่วยและเจ้าหน้าที่ปลอดภัย ไม่มีผู้ได้รับบาดเจ็บ ทุกแห่งเปิดให้บริการได้ตามปกติ มี 3 แห่งที่ได้รับผลกระทบ คือ โรงพยาบาลเชียงคํา จังหวัดพะเยา ผนังห้องผ่าตัดชั้น 3​ ตึกอํานวยการ ร้าวเพิ่มเติมเล็กน้อยจากรอยร้าวเดิม ไม่มีผลกระทบต่อตึกและระบบต่างๆ ในการบริการผู้ป่วย โรงพยาบาลเลย ตึกสงฆ์มีรอยร้าวบริเวณผนัง ได้ย้ายผู้ป่วยห้องพิเศษ 10 รายไปอาคารผู้ป่วยใน อยู่ระหว่างสํารวจประเมินความปลอดภัยของโครงสร้างอาคารจากเจ้าหน้าที่โยธาธิการและผังเมืองจังหวัด และโรงพยาบาลยโสธร ได้ประสานสํานักงานโยธาธิการและผังเมืองจังหวัดยโสธร เข้าตรวจสอบอาคาร 10 ชั้น และอาคาร 9 ชั้น พบโครงสร้างหลักของอาคาร เช่น เสา คาน ไม่ได้รับผลกระทบ มีเพียงรอยร้าวเพิ่มจากรอยร้าวเดิม
ทั้งนี้ ได้ให้กองแบบแผน กรมสนับสนุนบริการสุขภาพ เข้าตรวจสอบผลกระทบต่ออาคารแก่โรงพยาบาลต่าง ๆ เพื่อสร้างความมั่นใจเจ้าหน้าที่และผู้ป่วย รวมทั้งให้แพทย์ พยาบาล เจ้าหน้าที่โรงพยาบาลส่งเสริมสุขภาพตําบล อาสาสมัครสาธารณสุข ร่วมกับโรงพยาบาลในพื้นที่ ติดตามประเมิน และให้คําแนะนําด้านการดูแลสุขภาพจิต แก่ประชาชนที่อาจตื่นตระหนก มีความวิตกกังวลกับเหตุการณ์แผ่นดินไหว
***************************************** 21 พฤศจิกายน 2562
รัฐบาลไทย-ข่าวทำเนียบรัฐบาล-มาตรการให้ความช่วยเหลือผู้ประกอบการ SMEs ผ่านโครงการค้ำประกันสินเชื่อ เพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz)
วันอังคารที่ 26 กุมภาพันธ์ 2562
มาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ เพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz)
เมื่อวันที่ 26 ก.พ.2562 ครม. มีมติเห็นชอบให้กระทรวงการคลังโดย บสย. ดําเนินมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อเพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 26 กุมภาพันธ์ 2562 คณะรัฐมนตรีมีมติเห็นชอบให้กระทรวงการคลังโดยบรรษัทประกันสินเชื่ออุตสาหกรรมขนาดย่อม (บสย.) ดําเนินมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อเพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz) ซึ่งจะช่วยเพิ่มโอกาสให้ผู้ประกอบการวิสาหกิจขนาดกลางและขนาดย่อม (SMEs) กลุ่มดังกล่าวสามารถเข้าถึงแหล่งเงินทุนในระบบได้มากขึ้น รวมทั้งจะช่วยสร้างความเชื่อมั่นให้แก่สถาบันการเงินในการปล่อยสินเชื่อให้แก่ผู้ประกอบการ SMEs อีกด้วย
มาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อเพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz) วงเงินค้ําประกันสินเชื่อรวม 8,000 ล้านบาท มีระยะเวลาค้ําประกันสินเชื่อสูงสุดไม่เกิน 10 ปี กําหนดวงเงินค้ําประกันสินเชื่อสูงสุดต่อราย SMEs ไม่เกิน 10 ล้านบาท สําหรับผู้ประกอบการใหม่ (Start-up) และไม่เกิน 40 ล้านบาท สําหรับผู้ประกอบการเทคโนโลยีนวัตกรรม โดย บสย. คิดค่าธรรมเนียมการค้ําประกันในอัตราไม่เกินร้อยละ 1.5 ต่อปี ของวงเงินค้ําประกันสินเชื่อ ขึ้นอยู่กับระดับความเสี่ยงของผู้ประกอบการ และรัฐบาลเป็นผู้จ่ายค่าธรรมเนียมการค้ําประกันแทนผู้ประกอบการ SMEs ในอัตรารวมร้อยละ 2 ตลอดอายุการค้ําประกัน ทั้งนี้ ผู้ประกอบการ SMEs ที่สนใจเข้าร่วมโครงการสามารถยื่นขอค้ําประกันสินเชื่อได้จนถึงวันที่ 25 กุมภาพันธ์ 2564 หรือจนกว่าจะเต็มวงเงิน แล้วแต่อย่างใดอย่างหนึ่งจะถึงก่อน
การดําเนินมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อเพื่อผู้ประกอบการใหม่และผู้ประกอบการเทคโนโลยีนวัตกรรม (Start-up & Innobiz) ในครั้งนี้ คาดว่าจะสามารถช่วยให้ผู้ประกอบการ SMEs เข้าถึงแหล่งเงินทุนได้ประมาณ 4,000 ราย ก่อให้เกิดสินเชื่อในระบบสถาบันการเงิน 8,000 ล้านบาท และช่วยเสริมสร้างความเข้มแข็งให้แก่ SMEs ไทย เพื่อเป็นกลไกสําคัญในการขับเคลื่อนเศรษฐกิจของประเทศไทยต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 02 273 9020 ต่อ 3233
โทรสาร 02 618 3374
รัฐบาลไทย-ข่าวทำเนียบรัฐบาล- สนับสนุนต่างชาติเข้ามาลงทุนในไทย
วันจันทร์ที่ 2 กรกฎาคม 2561
สนับสนุนต่างชาติเข้ามาลงทุนในไทย
รัฐบาลส่งเสริมการถ่ายทอดเทคโนโลยีจากต่างประเทศ โดยเฉพาะวิทยาการที่คนไทยยังไม่มีความชํานาญ เช่น การออกแบบระบบไฟฟ้าและอิเล็กทรอนิกส์ในโครงการรถไฟฟ้า เทคนิคการตรวจสอบและประเมินความเสี่ยงเรือขนส่ง การซ่อมแซมเครื่องนาฬิกาขั้นสูง เทคโนโลยีการผลิตวัตถุดิบที
เสาร์ที่ 30 มิ.ย.61
สนับสนุนต่างชาติเข้ามาลงทุนในไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการถ่ายทอดเทคโนโลยีจากต่างประเทศ โดยเฉพาะวิทยาการที่คนไทยยังไม่มีความชํานาญ เช่น การออกแบบระบบไฟฟ้าและอิเล็กทรอนิกส์ในโครงการรถไฟฟ้า เทคนิคการตรวจสอบและประเมินความเสี่ยงเรือขนส่ง การซ่อมแซมเครื่องนาฬิกาขั้นสูง เทคโนโลยีการผลิตวัตถุดิบที่ใช้เป็นส่วนประกอบของการผลิตอาหารและเครื่องสําอาง เป็นต้น โดยอนุญาตให้ผู้ประกอบการต่างประเทศเข้ามาลงทุนประกอบธุรกิจในไทย ซึ่งในช่วงครึ่งปีแรกมีผู้ประกอบการได้รับใบอนุญาต จํานวน 140 ราย เงินลงทุนราว 7,023 ล้านบาท และก่อให้เกิดการจ้างงานแรงงานไทยเป็นจํานวนมาก อย่างไรก็ตาม รัฐบาลจะคํานึงถึงประโยชน์สูงสุดต่อประเทศและไม่สร้างผลกระทบต่อธุรกิจของคนไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท. เร่งเดินหน้าขับเคลื่อนการลงพื้นที่โครงการไทยนิยม ยั่งยืน ครั้งที่ 4
วันพุธที่ 16 พฤษภาคม 2561
มท. เร่งเดินหน้าขับเคลื่อนการลงพื้นที่โครงการไทยนิยม ยั่งยืน ครั้งที่ 4
มท. เร่งเดินหน้าขับเคลื่อนการลงพื้นที่โครงการไทยนิยม ยั่งยืน ครั้งที่ 4
วันนี้ (15 พ.ย. 61) ณ ห้องประชุมราชสีห์ ศาลาว่าการกระทรวงมหาดไทย
พลเอก อนุพงษ์ เผ่าจินดารัฐมนตรีว่าการกระทรวงมหาดไทยเป็นประธานการประชุมมอบแนวทางการลงพื้นที่ครั้งที่ 4 ของทีมขับเคลื่อนการพัฒนาประเทศไทยตามโครงการไทยนิยม ยั่งยืนระดับตําบล/ชุมชน ผ่านระบบวีดีทัศน์ทางไกล (Video Conference)ไปยังผู้ว่าราชการจังหวัดทั่วประเทศ โดยมี นายสุธี มากบุญรัฐมนตรีช่วยว่าการกระทรวงมหาดไทย นายฉัตรชัย พรหมเลิศปลัดกระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทยร้อยตํารวจโท อาทิตย์ บุญญะโสภัต อธิบดีกรมการปกครอง และนายทวีปบุตรโพธิ์, นายโชคชัย แก้วป่อง รองอธิบดีกรมการพัฒนาชุมชนเข้าร่วมการประชุม
พลเอก อนุพงษ์ฯ กล่าวว่าโครงการไทยนิยม ยั่งยืนได้มีการลงพื้นที่ไปแล้ว 3ครั้ง โดยจะเริ่มครั้งที่ 4 วันที่ 16 พ.ค 2561โดยที่ผ่านได้มีการรับทราบปัญหาความต้องการของประชาชนและขณะนี้อยู่ในช่วงของการจัดทําแผนงาน/โครงการให้ตรงกับความต้องการของประชาชน เพื่อพัฒนาอาชีพยกระดับรายได้ของประชาชนให้เพิ่มขึ้นซึ่งถือเป็นประเด็นสําคัญของโครงการไทยนิยม ยั่งยืน โดยในขณะนี้ พ.ร.บ.งบประมาณรายจ่ายเพิ่มเติม ประจําปีงบประมาณ พ.ศ. 2561ได้ประกาศในราชกิจจานุเบกษาแล้ว ดังนั้น ผู้ว่าราชการจังหวัด นายอําเภอจะต้องพิจารณาคัดกรองโครงการให้เหมาะสม เช่นหากเป็นโครงการประเภทโครงสร้างพื้นฐานควรเป็นโครงการที่สามารถสร้างรายได้ กระตุ้นเศรษฐกิจฐานรากหรือเชื่อมโยงส่งเสริมการท่องเที่ยว รวมถึงคํานึงการมีส่วนร่วมโดยให้เชิญภาคเอกชน ภาคประชาสังคมและสถาบันการศึกษาระดับอุดมศึกษาในพื้นที่เข้ามามีส่วนร่วมในการกลั่นกรอง
เสนอแนะ ให้ความเห็นในการจัดทําโครงการ
จากนั้น นายบุญธรรมฯ รองปลัดกระทรวงมหาดไทย กล่าวว่าจากลงพื้นที่ทั้ง 3ครั้ง ทําให้รับทราบปัญหาความต้องการของประชาชน จํานวน 726,784 รายการปัจจุบันการลงพื้นที่ ครั้งที่ 3 ดําเนินการเสร็จแล้วกว่า 95%สําหรับการลงพื้นที่ ครั้งที่ 4 ของทีมขับเคลื่อนฯ ระดับตําบล/ชุมชนขอให้เพิ่มเติมประเด็นในการลงพื้นที่ ได้แก่ 1)ให้นําข้อมูลมาตรการเกี่ยวกับการส่งเสริมการปลูกข้าวคุณภาพดีและมาตรการช่วยเหลือชาวนาอื่น ๆ ของรัฐบาล เช่นการลดต้นทุนการผลิตไปประชาสัมพันธ์ 2)ให้ตอบแบบสอบถามความเข้มแข็งและศักยภาพของหมู่บ้าน/ชุมชน และตําบลตามแบบที่สํานักงานรัฐมนตรีประจําสํานักนายกรัฐมนตรีกําหนดเพื่อเป็นข้อมูลสําหรับการวิเคราะห์เชิงพื้นที่ (Area Based) ในด้านต่าง ๆเพื่อให้รับทราบจุดเด่น จุดด้อย ศักยภาพ แต่ละหมู่บ้าน/ชุมชน ตําบลรวมทั้งหาแนวทางในการช่วยเหลือประชาชนตามลําดับความสําคัญของปัญหาหรือความจําเป็นเร่งด่วนเพื่อเป็นฐานข้อมูลต่อไป
ร้อยตํารวจโท อาทิตย์ ได้กล่าวเน้นย้ําเพิ่มเติมการพิจารณาคัดกรองโครงการหมู่บ้าน/ชุมชนละ 200,000 บาทให้นายอําเภอร่วมกับภาคประชาสังคม ภาคการศึกษาองค์กรปกครองส่วนท้องถิ่นพิจารณาโครงการให้เกิดการเพิ่มรายได้ให้กับประชาชนอย่างแท้จริงและให้มีผู้ประสานงานระดับอําเภอเพื่อเพิ่มความรวดเร็ว โดยให้ผู้ว่าราชการจังหวัดและปลัดจังหวัดกํากับดูแลด้วย
ในท้ายสุดนี้รัฐมนตรีการกระทรวงมหาดไทยได้เน้นย้ําให้ผู้ว่าราชการจังหวัด นายอําเภอดําเนินการจัดทําแผนงาน/โครงการตามความต้องการของประชาชนที่เน้นการสร้างรายได้ให้เพิ่มขึ้นโดยการมีส่วนร่วมของภาคส่วนต่าง ๆและต้องดําเนินการทุกอย่างด้วยความโปร่งใส.
ครั้งที่ 106/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-แม่บ้านมหาดไทยขานรับนโยบาย “ครอบครัวมหาดไทย ห่วงใยสิ่งแวดล้อม” ยึดหลัก 3R  ในการจัดการขยะอินทรีย์ในครัวเรือน ซึ่งเป็นทางเลือกใหม่ของการกำจัดขยะและสร้างมูลค่าที่ต้นทาง
วันอังคารที่ 6 มีนาคม 2561
แม่บ้านมหาดไทยขานรับนโยบาย “ครอบครัวมหาดไทย ห่วงใยสิ่งแวดล้อม” ยึดหลัก 3R  ในการจัดการขยะอินทรีย์ในครัวเรือน ซึ่งเป็นทางเลือกใหม่ของการกําจัดขยะและสร้างมูลค่าที่ต้นทาง
แม่บ้านมหาดไทยขานรับนโยบาย “ครอบครัวมหาดไทย ห่วงใยสิ่งแวดล้อม” ยึดหลัก 3R
ในการจัดการขยะอินทรีย์ในครัวเรือน ซึ่งเป็นทางเลือกใหม่ของการกําจัดขยะและสร้างมูลค่าที่ต้นทาง
ดร.ปฤถา พรหมเลิศ นายกสมาคมแม่บ้านมหาดไทยเปิดเผยว่าปัญหาขยะนับวันจะทวีความรุนแรง และสร้างปัญหาเป็นวงกว้างทั่วประเทศ ตนได้มอบนโยบายภายใต้แนวคิด“ครอบครัวมหาดไทย ห่วงใยสิ่งแวดล้อม”โดยมุ่งเน้นให้แม่บ้านมหาดไทย ได้มีส่วนร่วมในการลดปริมาณขยะตั้งแต่ต้นทาง คือในครัวเรือน โดยรณรงค์สร้างจิตสํานึกในการรักษาสิ่งแวดล้อมตามหลัก 3Rประกอบด้วยการลดการใช้ (Reduce)โดยให้ใช้ตามความจําเป็นหลีกเลี่ยงการใช้อย่างฟุ่มเฟือย รณรงค์ใช้วัสดุที่ทํามาจากธรรมชาติโดยหลีกเลี่ยงการใช้โฟมและพลาสติก การใช้หลอดไฟฟ้าแบบประหยัดและการใช้ถุงผ้าแทนถุงพลาสติกการนํากลับมาใช้ซ้ํา (Reuse)เป็นการใช้ทรัพยากรอย่างคุ้มค่า เช่น การใช้แก้วน้ําแทนการใช้แก้วพลาสติคหรือถุงพลาสติก การบริจาคสิ่งของที่ไม่ใช้แล้วแต่มีสภาพดีให้กับผู้ที่ขาดแคลน และสุดท้าย คือการนํากลับมาใช้ใหม่ (Recycle)เน้นการคัดแยกขยะในครัวเรือน เช่น การคัดแยกกระดาษ พลาสติก แก้ว โลหะเพื่อรวบรวมให้ร้านรับซื้อของเก่า และนโยบายของสมาคมฯ ที่สําคัญคือ การผลิตปุ๋ยหมักจากขยะอินทรีย์ ซึ่งประกอบด้วย เศษอาหาร เศษผัก ผลไม้ ดอกไม้ ใบไม้ และหญ้าสด ใบไม้แห้ง หญ้าแห้ง เป็นต้น โดยหมักขยะอินทรีย์ในถังหรือบ่อซีเมนต์ ซึ่งวิธีการนี้ทําให้เกิดการย่อยสลายโดยจุลินทรีย์เป็นตัวย่อยสลายให้เกิดเป็นแร่ธาตุ เมื่อกระบวนการย่อยสลายเสร็จสมบูรณ์ใช้เวลา 2-3 เดือน จะได้ปุ๋ยหมักใช้ผสมดินปลูกต้นไม้หรือเป็นปุ๋ยเพิ่มธาตุอาหารในดิน ซึ่งเป็นวิธีการที่ทําได้ทันทีไม่ยุ่งยาก ไม่เกิดก๊าซกลิ่นเหม็น ได้ผลิตภัณฑ์เป็นปุ๋ยที่มีคุณภาพดี มีองค์ประกอบของธาตุอาหารพืช
นายกสมาคมฯ ให้แม่บ้านมหาดไทยสานต่อนโยบาย“ที่ว่างสร้างอาหาร”ด้วยวิธีการนําปุ๋ยอินทรีย์ที่ได้จากการรีไซเคิลมาใช้กับแปลงผักสวนครัว ที่ปลูกตามที่ว่าง ริมรั้ว ในกระถาง เป็นต้น ซึ่งสมาคมฯ เน้นการสร้างความตระหนักและจิตสํานึกด้านสิ่งแวดล้อม และสร้างพฤติกรรมในการคัดแยกขยะที่ถูกต้อง ซึ่งถือเป็น“ความท้าทาย”และ“จุดเปลี่ยนพฤติกรรม”ที่สําคัญที่ทําให้เห็นว่า เรื่องขยะเป็นหน้าที่ของทุกคนไม่ใช่หน้าที่ของคนใดคนหนึ่ง และการแก้ปัญหาขยะอย่างยั่งยืนได้ ต้องเริ่มจากในครัวเรือนเป็นลําดับแรก ทั้งนี้ตนได้มอบนโยบายให้แก่ประธานแม่บ้านมหาดไทยจังหวัดทั่วประเทศ ให้นําหลัก 3Rไปเริ่มปฏิบัติในจวนผู้ว่าราชการทั่วประเทศก่อนขยายผลต่อไป
รัฐบาลไทย-ข่าวทำเนียบรัฐบาล-รมช.สาธิต แนะปฏิบัติตามกฎจราจร ง่วง เมา ไม่ขับ
วันอังคารที่ 31 ธันวาคม 2562
รมช.สาธิต แนะปฏิบัติตามกฎจราจร ง่วง เมา ไม่ขับ
รัฐมนตรีช่วยว่าการกระทรวงสาธารณสุข แนะประชาชนปฏิบัติตามกฎจราจร ง่วง เมา ไม่ขับ สวมหมวกกันน็อคทุกครั้ง ช่วยลดการสูญเสียจากอุบัติเหตุจราจร
วันนี้ (31 ธันวาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังลงพื้นที่เยี่ยมให้กําลังใจเจ้าหน้าที่ และติดตามความพร้อมการปฏิบัติงานดูแลประชาชนช่วงเทศกาลปีใหม่ ที่โรงพยาบาลปากช่องนานาและด่านชุมชนบ้านเขาวง อ.ปากช่อง จ.นครราชสีมา ว่า ได้รับมอบหมายจากนายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้ลงพื้นที่ตรวจเยี่ยมพื้นที่เสี่ยงอุบัติเหตุ ซึ่งอําเภอปากช่องอยู่ในเส้นทางหลักที่ประชาชนใช้เดินทางไปภาคอีสาน มีรถสัญจรจํานวนมากเสี่ยงเกิดอุบัติเหตุ โดยโรงพยาบาลได้เตรียมความพร้อม ทั้งศูนย์รับแจ้งเหตุและสั่งการ ระบบบริการแพทย์ฉุกเฉิน เตียงรองรับผู้ป่วยฉุกเฉิน ห้องฉุกเฉิน ห้องผ่าตัด ไอซียู ยาเวชภัณฑ์ คลังเลือด ออกซิเจน รวมทั้งระบบการส่งต่อ รถกู้ชีพ รถกู้ภัย ทีมอาสาสมัคร ตลอดจนการตั้งด่านชุมชน และการออกหน่วยเคลื่อนที่ ตระเวนไปยังจุดเสี่ยงต่างๆ เพื่อสกัดกั้นและป้องปรามผู้ที่มีพฤติกรรมเสี่ยงไม่ให้ออกมาขับขี่รถบนท้องถนน เช่น ไม่สวมหมวกกันน็อค ดื่มแล้วขับ เป็นต้น
ดร.สาธิตกล่าวต่อว่า ในวันที่ 31 ธันวาคม 2562 กับ 1 มกราคม 2563 ได้ขอความร่วมมือจากเจ้าหน้าที่ทหาร และตํารวจช่วยดูแลความปลอดภัยของเจ้าหน้าที่และประชาชนที่ห้องฉุกเฉินเป็นกรณีพิเศษ เพื่อป้องกันการทะเลาะวิวาทในโรงพยาบาล หากมีเหตุฉุกเฉินต้องการความช่วยเหลือทางการแพทย์ โทร 1669 ตลอด 24 ชั่วโมง
“ขอให้ทุกคนช่วยกันดูแลคนในครอบครัว หากดื่มเหล้าแล้วไม่ควรออกไปขับรถขณะมึนเมา และขอให้ปฏิบัติตามกฎหมาย ทั้งไม่ขับรถเร็ว คาดเข็มขัดนิรภัย สวมหมวกกันน็อคทุกครั้ง ในการเดินทางระยะทางไกลควรมีผู้ผลัดเปลี่ยนขับรถหรือแวะพักตามจุดพักรถ เมื่อรู้สึกง่วงอย่าฝืนขับรถต่อ ขอให้จอดรถนอนหลับที่จุดพักรถหรือจุดที่ปลอดภัย ซึ่งจะช่วยป้องกันการเกิดอุบัติเหตุ ลดการสูญเสียจากการเสียชีวิตและบาดเจ็บจากอุบัติเหตุบนท้องถนน” ดร.สาธิตกล่าว
ทั้งนี้ ข้อมูลผู้ประสบอุบัติเหตุจากการจราจรในเขตอําเภอปากช่องช่วงเทศกาลปีใหม่ 2562 พบบาดเจ็บ 145 ราย เสียชีวิต 1 ราย
************************** 31 ธันวาคม 2562
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยาย เรื่อง การเป็นเยาวชนไทยที่ดีตามรอยพระยุคลบาท' แก่เยาวชน ณ สถานพินิจฯ จ.จันทบุรี
วันพฤหัสบดีที่ 12 กรกฎาคม 2561
ม.ล.ปนัดดาฯ บรรยาย เรื่อง การเป็นเยาวชนไทยที่ดีตามรอยพระยุคลบาท' แก่เยาวชน ณ สถานพินิจฯ จ.จันทบุรี
ม.ล.ปนัดดาฯ บรรยาย เรื่อง การเป็นเยาวชนไทยที่ดีตามรอยพระยุคลบาท' แก่เยาวชน ณ สถานพินิจฯ จ.จันทบุรี
เมื่อวันพุธที่ ๑๑ กรกฎาคม ๒๕๖๑ เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะสนทนา พร้อมทั้งเป็นครูพิเศษ วิชา 'สังคมศึกษา :
การเป็นเยาวชนไทยที่ดีตามรอยพระยุคลบาท' แก่เยาวชน
ณ สถานพินิจและคุ้มครองเด็กและเยาวชนจังหวัดจันทบุรี อ.เมือง จ.จันทบุรี
ม.ล.ปนัดดาฯ กล่าวตอนหนึ่งว่า "ความดีเริ่มต้นที่ใจเรา ธรรมะคือธรรมชาติ ธรรมชาติคือความดี
ที่ทุกคนมีหน้าที่ดํารงรักษาและปฏิบัติต่อเนื่อง การกระทําไม่ดี ทั้งการข่มเหงรังแก กระทําผิดกฎหมาย
ทุจริตคดโกง เอารัดเอาเปรียบ ฯลฯ เป็นการฝืนธรรมชาติ แล้วทําไมเราจะไปฝืนธรรมะหรือธรรมชาติ
ของความเป็นคนดีเสียเช่นนั้น มันย่อมไม่ถูกต้องแม้แต่จะคิด"
รัฐบาลไทย-ข่าวทำเนียบรัฐบาล-แนวทางการผ่อนคลายมาตรการต่างๆ มีอะไรบ้าง ??
วันศุกร์ที่ 24 กรกฎาคม 2563
แนวทางการผ่อนคลายมาตรการต่างๆ มีอะไรบ้าง ??
มีอะไรบ้างนะ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  6 กุมภาพันธ์ 2561
วันพฤหัสบดีที่ 8 กุมภาพันธ์ 2561
รัฐบาลไทย-ข่าวทำเนียบรัฐบาล-ไทยประกาศร่วมเป็นภาคีซิโอฟ่า พร้อมปฏิบัติตามข้อกำหนดการจัดการทรัพยากรประมงของประเทศสมาชิก
วันพุธที่ 26 เมษายน 2560
ไทยประกาศร่วมเป็นภาคีซิโอฟ่า พร้อมปฏิบัติตามข้อกําหนดการจัดการทรัพยากรประมงของประเทศสมาชิก
ไทยประกาศร่วมเป็นภาคีซิโอฟ่า พร้อมปฏิบัติตามข้อกําหนดการจัดการทรัพยากรประมงของประเทศสมาชิก คาดกองเรือไทยสามารถเข้าทําประมงถูกกฎหมายในพื้นที่ทางตอนใต้ของมหาสมุทรอินเดียมีผลตั้งแต่ 23 พ.ค.นี้
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า เมื่อ 21 เม.ย.60 ที่ผ่านมาอัครราชทูต (ฝ่ายการเกษตร) พร้อมด้วยผู้แทนถาวรประเทศไทยประจําเอฟ เอ โอ ได้เข้ายื่นภาคยนุวัติสารของประเทศไทย เพื่อเข้าเป็นภาคีความตกลงว่าด้วยการทําประมงในพื้นที่ตอนใต้ของมหาสมุทรอินเดีย หรือ ซิโอฟ่า (South India Ocean Fisheries Agreement – SIOFA) ต่อที่ปรึกษากฎหมายของเอฟ เอ โอ ณ สํานักงานใหญ่ เอฟ เอ โอ กรุงโรม ประเทศอิตาลี โดยจะมีผลตั้งแต่วันที่ 23 พฤษภาคม 2560 เป็นต้นไป
สําหรับ SIOFA เป็นความตกลงระหว่างประเทศ ในการจัดการด้านการประมงระดับภูมิภาคที่มุ่งเน้นการใช้ประโยชน์จากทรัพยากรประมงจําพวกอื่นๆ นอกเหนือจากปลาทูน่า และปลาโอ ปัจจุบันมีประเทศสมาชิก 8 ประเทศ ได้แก่ เครือรัฐออสเตรีย หมู่เกาะคุก สหภาพยุโรป สาธารณรัฐฝรั่งเศส ประเทศญี่ปุ่น สาธารณรัฐเกาหลี สาธารณรัฐมอริเชียส และสาธารณรัฐเซเซลล์ ซึ่งพันธกรณีตามความตกลงฯ จะก่อให้เกิดความร่วมมือกันในกลุ่มประเทศสมาชิก เพื่อร่วมพิจารณากําหนดระเบียบปฏิบัติ ระเบียบการเงิน มาตรการบริหาร การจัดการ การอนุรักษ์ และการใช้ทรัพยากรจําพวกอื่นๆ อย่างสมเหตุสมผลให้เกิดประโยชน์สูงสุด มีการกําหนดโควตาการจับ และกําหนดเครื่องมือประมงสําหรับทําการประมงบริเวณพื้นท้องน้ํา โดยคํานึงถึงผลกระทบจากการทําประมงพื้นท้องน้ําทั่วทั้งพื้นที่ภายใต้ข้อตกลง SIOFA เพื่อให้มั่นใจว่าการทําประมงสําหรับพื้นที่ภายใต้ข้อตกลงเป็นไปอย่างยั่งยืน ตามหลักการของอนุสัญญาสหประชาชาติว่าด้วยกฎหมายทะเลฯ และกฎหมายระหว่างประเทศ
ดังนั้น เมื่อไทยเข้าร่วมเป็นภาคีฯ แล้วนอกจากกองเรือประมงนอกน่านน้ําไทยสามารถเข้าไปทําการประมงบริเวณพื้นท้องน้ําสําหรับพื้นที่ทางตอนใต้ของมหาสมุทรอินเดีย และมีโอกาสใช้ทรัพยากรประมงประเภทอื่นๆ อย่างเสมอภาคและเท่าเทียมกับประเทศอื่นๆ ซึ่งปัจจุบันมีกองเรือประมงนอกน่านน้ําไทยเข้าไปทําการประมงในมหาสมุทรอินเดียจํานวนทั้งสิ้น 14 ลํา ซึ่งครอบคลุมพื้นที่ในการดูแลรับผิดชอบของ SIOFA ที่ส่วนใหญ่เป็นเรืออวนลากไม่ได้ทําการประมงทูน่า ขณะเดียวกัน ยังได้มีโอกาสเข้าร่วมพิจารณากําหนดระเบียบปฏิบัติ รวมถึงรับทราบมาตรการในการบริหารจัดการประมงของ SIOFA ด้วย เพื่อนํามาแจ้งชาวประมงได้ทราบและปฏิบัติตาม ซึ่งจะเป็นแนวทางหนึ่งที่จะช่วยให้เรือประมงไทยไม่ได้ทําผิดกฎหมาย ขาดการรายงาน และไร้การควบคุม หรือไอยูยูอีกด้วย
“พื้นที่มหาสมุทรอินเดียเป็นแหล่งทรัพยากรประมงที่มีศักยภาพของกองเรือประมงนอกน่านน้ําไทย มีทรัพยากรสัตว์น้ําอุดมสมบูรณ์และอยู่ใกล้ประเทศไทย ที่ผ่านมามีกองเรือประมงไทยเข้าไปทําการประมงในทะเลหลวงดังกล่าว ดังนั้น การเข้าร่วมเป็นภาคี SIOFA จะทําให้กองเรือประมงไทยสามารถทําการประมงโดยชอบด้วยกฎหมาย และสร้างโอกาสการทําประมงนอกน่านน้ําตามมาตรฐานสากลของกองเรือประมงไทยที่สามารถพัฒนาศักยภาพได้อีกมาก ซึ่งเรือประมงไทยที่จะเข้าไปทําประมงในพื้นที่ภายใต้ความตกลงฯ จะได้ปฏิบัติได้ถูกต้องตามมาตรการอนุรักษ์และการจัดการที่กําหนด” พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานกล่าวแสดงความยินดี และมอบรางวัล ในการประกวดหนังสั้นโครงการส่งเสริม และเผยแพร่ค่านิยมและความเป็นไทย “ไทยดี  มีม
วันพฤหัสบดีที่ 26 กันยายน 2562
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวแสดงความยินดี และมอบรางวัล ในการประกวดหนังสั้นโครงการส่งเสริม และเผยแพร่ค่านิยมและความเป็นไทย “ไทยดี  มีม
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวแสดงความยินดี และมอบรางวัล ในการประกวดหนังสั้นโครงการส่งเสริม และเผยแพร่ค่านิยมและความเป็นไทย “ไทยดี  มีมารยาท”
วันที่ ๒๕ กันยายน ๒๕๖๒ เวลา ๑๒.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวแสดงความยินดี และมอบรางวัล ในการประกวดหนังสั้นโครงการส่งเสริม และเผยแพร่ค่านิยมและความเป็นไทย “ไทยดี มีมารยาท” จํานวน ๑๖ เรื่อง โดยมี นางสาวอัจฉราพร พงษ์ฉวี รองอธิบดีกรมส่งเสริมวัฒนธรรม ประธานกรรมการ บริษัท โมโนเทคโนโลยี จํากัด (มหาชน) นักเรียน นักศึกษาและผู้แทนหน่วยงานที่เกี่ยวข้อง เข้าร่วม ณ โมโนสตูดิโอ ๒๙ (MONO ๒๙) ถนนชัยพฤกษ์ อําเภอปากเกร็ด จังหวัดนนทบุรี ทั้งนี้กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท โมโนเทคโนโลยี จํากัด (มหาชน) จัดกิจกรรมขึ้นเพื่อเป็นพลังสําคัญในการผลิตสื่อเพื่อส่งเสริมเผยแพร่วัฒนธรรมไทยอย่างต่อเนื่อง เป็นต้นแบบเป็นตัวอย่างที่ดีให้แก่บุคคล และหน่วยงานอื่น ๆ ในการร่วมกันสร้างสรรค์วัฒนธรรมไทย โดยมีเยาวชนนักเรียนระดับมัธยมศึกษา และนิสิตนักศึกษาระดับอุดมศึกษา ร่วมส่งผลงานเข้าประกวดจากทั่วประเทศ กว่า ๒๐๕ เรื่อง
รัฐบาลไทย-ข่าวทำเนียบรัฐบาล-กระทรวงพลังงาน สนับสนุนแอลกอฮอลล์ มอบรพ.สุขภาพตำบล กว่า 9,800 แห่งทั่วประเทศ [กระทรวงพลังงาน]
วันศุกร์ที่ 17 เมษายน 2563
กระทรวงพลังงาน สนับสนุนแอลกอฮอลล์ มอบรพ.สุขภาพตําบล กว่า 9,800 แห่งทั่วประเทศ [กระทรวงพลังงาน]
กระทรวงพลังงาน สนับสนุนแอลกอฮอลล์ มอบรพ.สุขภาพตําบล กว่า 9,800 แห่งทั่วประเทศ
กระทรวงพลังงานร่วมมือหน่วยงานในสังกัด กฟผ. และปตท. จัดหาแอลกอฮอล์ 70% สําหรับทําความสะอาดมือและพื้นผิวทั่วไปเพื่อมอบโรงพยาบาลส่งเสริมสุขภาพตําบลจํานวน 9,863 แห่งทั่วประเทศ เพื่อป้องกันการแพร่กระจายเชื้อโควิด-19 ในช่วงระยะเวลา 30 วัน ดีเดย์เริ่มจัดส่ง 20 เมษายนนี้
นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน เปิดเผยว่า กระทรวงพลังงานตระหนักถึงความสําคัญเร่งด่วนในการจัดหาแอลกอฮอล์เพื่อใช้ทําความสะอาดให้กับหน่วยงานด้านสาธารณสุขได้ใช้และให้บริการประชาชนในช่วงที่ประเทศประสบวิกฤตโรคระบาดโควิด-19 จึงได้ร่วมมือกับหน่วยงานในสังกัดทั้ง การไฟฟ้าฝ่ายผลิตแห่งประเทศไทย และบริษัท ปตท.จํากัด(มหาชน)และบริษัทในเครือ ทําโครงการจัดหาแอลกอฮอล์เพื่อประชาชน โดยจะนําแอลกอฮอล์70% ทยอยจัดส่งให้กับโรงพยาบาลส่งเสริมสุขภาพตําบลจํานวน 9,863 แห่งทั่วประเทศ ในระยะเวลา 30 วัน เพื่อใช้ในการทําความสะอาดมือและพื้นผิวทั่วไปป้องกันเชื้อโควิด-19 ให้กับบุคลากรทางการแพทย์ ผู้ป่วย ผู้สูงอายุและประชาชน
“ในช่วงวิกฤตโรคระบาดโควิด-19ที่เกิดขึ้นนี้ กระทรวงพลังงานและหน่วยงานในสังกัดทั้งกฟผ.และ ปตท.ได้ร่วมมือกันอย่างต่อเนื่องเพื่อช่วยเหลือและบรรเทาผลกระทบต่อพี่น้องประชาชนให้ได้มากที่สุด โดยได้จัดทํา “โครงการพลังงานร่วมใจสู้ภัยโควิด-19” ซึ่งที่ผ่านมาดําเนินการไปแล้วในหลายเรื่อง ทั้งมาตรการด้านพลังงานโดยตรง และมาตรการด้านสังคมต่างๆทั้งการสนับสนุนงบประมาณ การสนับสนุนอุปกรณ์ทางการแพทย์ ซึ่งวันนี้ความจําเป็นเร่งด่วนในการสนับสนุนบุคลากรทางการแพทย์ ด้านสุขอนามัยของประชาชนเป็นเรื่องสําคัญ กระทรวงพลังงานจึงได้จัดหาแอลกอฮอล์เพื่อส่งมอบสนับสนุนภารกิจให้กับโรงพยาบาลส่งเสริมสุขภาพตําบลทั่วประเทศซึ่งจะมีส่วนช่วยให้ประชาชนได้เข้าถึงแอลกอฮอล์ได้สะดวกยิ่งขึ้นด้วย กระทรวงพลังงานเองยังมีความมุ่งมั่นที่จะหามาตรการพลังงานด้านต่างๆเข้ามาช่วยเยียวยาผลกระทบกับประชาชน พร้อมไปกับมาตรการที่จะช่วยกระตุ้นเศรษฐกิจในภาพรวม ทั้งนี้ก็อยากให้ทุกคนร่วมมือร่วมใจกัน สามัคคีกัน เราฝ่าวิกฤตนี้ไปด้วยกันครับ”นายสนธิรัตน์กล่าว
รัฐบาลไทย-ข่าวทำเนียบรัฐบาล-วิธีการเดินทางด้วยรถโดยสารสาธารณะข้ามจังหวัดตามวิถีชีวิตใหม่ (New normal) มีอะไรบ้าง ??
วันศุกร์ที่ 22 พฤษภาคม 2563
วิธีการเดินทางด้วยรถโดยสารสาธารณะข้ามจังหวัดตามวิถีชีวิตใหม่ (New normal) มีอะไรบ้าง ??
เดินทางด้วยรถโดยสารสาธารณะข้ามจังหวัดตามวิถีชีวิตใหม่มีอะไรบ้าง ??
Q : วิธีการเดินทางด้วยรถโดยสารสาธารณะข้ามจังหวัดตามวิถีชีวิตใหม่ (New normal) มีอะไรบ้าง ??
A : ผู้โดยสาร ให้วางแผนการเดินทาง จองตั๋วล่วงหน้า และลงทะเบียนการเดินทาง
ผู้ประกอบการ เปิดให้บริการจองตั๋วล่วงหน้า และแจ้งมาตรการป้องกันไวรัสโควิด-19 ของจังหวัดปลายทาง